text: [{"text_idx": "#000000", "text": "Hevur tu\u0301 eti\u00f0 morgunmat i\u0301 dag?"}, {"text_idx": "#000001", "text": "Ta\u00f0 ver\u00f0ur sagt, at morgunmaturin er ty\u0301dningarmesta ma\u0301lti\u0301\u00f0in a\u0301 degnum. Eitt nu\u0301 hava b\u00f8rn, sum eta morgunmat, l\u00e6ttari vi\u00f0 at l\u00e6ra, enn tey sum ikki eta morgunmat, ti\u0301 tey eru betri fyri."}, {"text_idx": "#000002", "text": "Fleiri kanningar vi\u0301sa eisini, at tey sum eta morgunmat taka minni uppa\u0301, enn tey sum ikki eta morgunmat.\nMen ta\u00f0 er ikki li\u0301ka miki\u00f0, hvat vit koyra i\u0301 okkara kropp \u2013 heldur ikki um morgunin. Havragry\u0301n er eitt gott og heilsubetri bo\u00f0 uppa\u0301 ein go\u0301\u00f0an morgunmat. Havragry\u0301n hevur nevnliga eina go\u0301\u00f0a a\u0301virkan a\u0301 okkara kropp."}, {"text_idx": "#000003", "text": "Her eru 9 go\u0301\u00f0ar ors\u00f8kir at byrja dagin vi\u00f0 havragry\u0301ni:"}, {"text_idx": "#000004", "text": "Havrin inniheldur betaglukanir sum heldur blo\u0301\u00f0sukri\u00f0 i\u0301 javnva\u0301g og somulei\u00f0is kolesteroli\u00f0."}, {"text_idx": "#000005", "text": "2. Hja\u0301lpir t\u00e6r vi\u00f0 at halda vektina\nKanningar vi\u0301sa, at tey sum eta havragry\u0301n eru longri mett enn tey, sum eta eitt nu\u0301 maisflykrur. Javnva\u0301gin i\u0301 blo\u0301\u00f0sukrinum gevur eina mettu, sum ger, at ta\u00f0 er l\u00e6ttari at sty\u0301ra si\u0301num matarlysti og ikki fella fyri s\u00f8tum og o\u0301sunnum freistingum."}, {"text_idx": "#000006", "text": "3. Fyribyrgir hjarta- og \u00e6\u00f0rasju\u0301kur og eisini krabba\nTrevjurnar i\u0301 havranum ansa v\u00e6l eftir ti\u0301num kroppi og l\u00e6kka um vandan at fa\u0301a hjarta- og \u00e6\u00f0rasju\u0301kur og krabba sum heild. Etur tu\u0301 havra hv\u00f8nn dag, so fellur dey\u00f0leikin millum 20 og 23 prosent a\u0301 teimum a\u0301lvarsligu, li\u0301vsho\u0301ttandi sju\u0301kunum, og kvinnur sum eta havra minst tv\u00e6r fer\u00f0 um dagin, minka\u00f0 um vandan at ver\u00f0a rakt av sju\u0301kunum vi\u00f0 30 prosentum."}, {"text_idx": "#000007", "text": "4. Ein \u00f8rgrynna av antioxidantum\nTa\u00f0 er eitt serligt slag av antioxidantum i\u0301 havragry\u0301ni sum kallast avenanthramidir. Hesir antioxidantarnir fa\u0301a blo\u0301\u00f0k\u00f8rini at vi\u0301\u00f0ka seg, so blo\u0301\u00f0i\u00f0 l\u00e6ttari f\u00e6r runni\u00f0 gj\u00f8gnum \u00e6\u00f0rarnar. Afturat ti\u0301, so sigast teir eisini at hja\u0301lpa vi\u00f0 erkvisnari hu\u0301\u00f0 og eksemi."}, {"text_idx": "#000008", "text": "5. Verja b\u00f8rnum i\u0301mo\u0301ti at fa\u0301a astma\nEin kanning vi\u0301sti, at havri kann minka um vandan hja\u0301 li\u0301tlum b\u00f8rnum at fa\u0301a astma, um tey fa\u0301a ta\u00f0 bjo\u0301\u00f0a heilt ti\u0301\u00f0liga."}, {"text_idx": "#000009", "text": "Ta\u00f0 er ta\u00f0 h\u00f8ga trevjuinnihaldi\u00f0 saman vi\u00f0 f\u00f8\u00f0sluevnum so sum samansettar B-vitaminir, A-vitaminir og ty\u0301dningarmikil mineral sum styrkja verjuskipanina og fyribyrgja infektio\u0301nir og a\u00f0rar sju\u0301kur."}, {"text_idx": "#000010", "text": "Si\u0301\u00f0an forn\u00f8ldina hevur havragry\u0301n veri\u00f0 ny\u0301tt fyri at eggja b\u00e6\u00f0i kropp og sinn. Ty\u0301dningarmiklu f\u00f8\u00f0sluevnini halda kroppin virknan og hava eina jaliga a\u0301virkan a\u0301 sinnalagi\u00f0. Vegna h\u00f8ga innihaldi\u00f0 av proteini, \u00f8kja havragry\u0301n eisini um v\u00f8ddav\u00f8ksturin."}, {"text_idx": "#000012", "text": "I\u0301 havragry\u0301ni eru E-vitaminir og samansettar B-vitaminir (B1,B2,B3), sum eru ney\u00f0ugar fyri at uppihalda javnva\u0301gan i\u0301 nervalagnum. Havragry\u0301n kann geva ro\u0301, um tu\u0301 li\u0301\u00f0ur av angist, strongd ella tunglyndi. Miniralini i\u0301 havragry\u0301ni, halda javnva\u0301gan i\u0301 nervav\u00f8ddaskipanini, sum eru vi\u00f0 til at fyribygja krampar, u\u0301ssaligheit og onnur o\u0301da\u0301mlig ey\u00f0kenni."}, {"text_idx": "#000013", "text": "Vi\u00f0 at eta vistfr\u00f8\u00f0ilig havragry\u0301n sleppur tu\u0301 somulei\u00f0is undan eitrandi evnum."}, {"text_idx": "#000016", "text": "Vit ver\u00f0a \u00f8ll u\u0301tsett dagliga fyri no\u0301gva ymiska evnafr\u00f8\u00f0i fra\u0301 no\u0301gvum ymiskum keldum. Ta\u00f0 sama er galdandi fyri ti\u0301tt barn. Ho\u0301ast tey evnafr\u00f8\u00f0iligu evnini halda lo\u0301gina og eru r\u00e6ttiliga veik, vi\u0301sa kanningar, at samansetingin av teimum ymisku evnunum kann virka hormono\u0301ro\u0301gvandi ella heilsuska\u00f0ilig. Eisini sja\u0301lvt um evnini hv\u00f8r s\u00e6r ikki eru ein va\u0301gi. Ta\u00f0 er hetta, i\u00f0 ver\u00f0ur ro\u0301pt \u2018kokkteyleffektin\u2019."}, {"text_idx": "#000017", "text": "Ta\u00f0 vil siga, at heilsuska\u00f0ilig evni ella illgrunasom evni ikki ny\u0301tast at vera ein va\u0301gi i\u0301 einari einstakari v\u00f8ru. Va\u0301gin stendst av, at tu\u0301 og ti\u0301tt barn kunnu dagliga vera u\u0301tsett fyri hesum evnum fra\u0301 no\u0301gvum ymiskum keldum."}, {"text_idx": "#000018", "text": "Av ti\u0301 at b\u00f8rn eru serliga vi\u00f0kvom, er ta\u00f0 eyka umra\u0301\u00f0andi, at vit eru tilvita\u00f0 um o\u0301ynskt evni i\u0301 gerandisdegnum hja\u0301 okkara b\u00f8rnum. Vit kunnu ti\u0301betur tynna tann evnafr\u00f8\u00f0iliga kokkteylin vi\u00f0 millum anna\u00f0 at fa\u0301a okkum:\nGo\u0301\u00f0ar matvanar \u2013 et vistfr\u00f8\u00f0iliga\nGo\u0301\u00f0ar innkeypsvanar \u2013 keyp svanamerktar v\u00f8rur\nGo\u0301\u00f0a inniluft \u2013 sl\u00f8kk ta\u00f0 elektriska og bein st\u00f8v o.a. burtur."}, {"text_idx": "#000019", "text": "Ta\u00f0 er umra\u0301\u00f0andi, at vit fa\u0301a eina go\u0301\u00f0a byrjan uppa\u0301 dagin, so vit orka gerandisresi\u00f0. Ein go\u0301\u00f0ur morgunmatur kann gera ta\u00f0 so, at orkan er meiri st\u00f8\u00f0ug allan dagin."}, {"text_idx": "#000020", "text": "Eitt nu\u0301 kanst tu\u0301 l\u00e6tt og skjott gera t\u00e6r heimagj\u00f8rt bla\u0301berjajogurt vi\u00f0 vistfr\u00f8\u00f0iligum bla\u0301berum. Ta\u00f0, tu\u0301 skalt ny\u0301ta, er:"}, {"text_idx": "#000021", "text": "Fryst, vistfr\u00f8\u00f0ilig bla\u0301ber fra\u0301 Gr\u00f8n Balance"}, {"text_idx": "#000022", "text": "Blenda alt saman og tu\u0301 hevur bla\u0301berjajogurt."}, {"text_idx": "#000023", "text": "Vi\u00f0 at velja vistfr\u00f8\u00f0ilig bla\u0301ber og f\u00f8royskt framleiddan hvi\u0301ta, ansar tu\u0301 eftir ti\u0301ni heilsu og umhv\u00f8rvinum. Vistfr\u00f8\u00f0iligu berini eru uttan ska\u00f0ilig sproytievni, og f\u00f8royski hvi\u0301tin er undan neytum, sum hava fingi\u00f0 fo\u0301\u00f0ur uttan GMO, og tu\u0301 sparir somulei\u00f0is umhv\u00f8rvinum fyri da\u0301lking av v\u00f8ru, sum er flutt til F\u00f8roya."}, {"text_idx": "#000024", "text": "Ein v\u00e6lsmakkandi morgunmatur vi\u00f0 go\u0301\u00f0ari samvitsku."}, {"text_idx": "#000026", "text": "Granskarar ro\u0301pa varsko\u0301: Barnakonur, eti\u00f0 vistfr\u00f8\u00f0iligt!"}, {"text_idx": "#000027", "text": "Vi\u00f0 st\u00f8\u00f0i i\u0301 granskingum vi\u00f0m\u00e6la fleiri granskarar, at barnakonur eta vistfr\u00f8\u00f0iligt, ti\u0301 a\u0301vi\u0301s ty\u0301ningarevni kunnu ska\u00f0a ta\u00f0 o\u0301f\u00f8dda barni\u00f0. Ta\u00f0 kann til d\u00f8mis elva til va\u0301naligari r\u00f8rsluf\u00f8rleika, st\u00f8rri vanda at menna ADHD og 3-5 stig l\u00e6gri IQ i\u0301 skynsemisroyndum.\nHetta eru nakrar av avlei\u00f0ingunum av, at mammur og b\u00f8rn hv\u00f8nn dag eru fyri skordy\u0301raeitri sum chlorpyrifos i\u0301 gerandiskostinum. Chlorpyrifos er o\u0301lo\u0301gligt at bru\u0301ka i\u0301 Danmark, men vit fa\u0301a eiturleivdirnar fra\u0301 innfluttari frukt sum sitrusfrukt, banan og su\u0301repli."}, {"text_idx": "#000028", "text": "Sum lei\u00f0reglurnar eru i\u0301 dag, ver\u00f0ur ny\u0301tslan av kemiskum evnum i\u0301 matv\u00f8rum ikki banna\u00f0 fyrr enn ta\u00f0 er pro\u0301gva, at tey eru ska\u00f0ilig. Ennta\u0301 eftir, at ta\u00f0 er pro\u0301gva\u00f0, at tey kemisku evnini eru ska\u00f0ilig, ver\u00f0a uppaftur fleiri framvegis bru\u0301kt. Aftrat ti\u0301 eru fleiri tu\u0301sund evni ikki kanna\u00f0 enn. Umlei\u00f0 1000 av teimum hava ennta\u0301 vi\u0301st seg at hava ska\u00f0ilig a\u0301rin a\u0301 menningina av heilanum, ta\u0301 i\u00f0 tey hava veri\u00f0 roynd vi\u00f0 djo\u0301rum.\n\u201cTa\u00f0 er a\u0301byrgdarleyst at bi\u0301\u00f0a, til vit hava samla\u00f0 na\u0301greinilig skjalpro\u0301gv fyri tey ska\u00f0iligu a\u0301rinini av \u00f8llum eiturevnunum. Vit hava bara EIN m\u00f8guliga at menna tann heilan, sum er avgerandi fyri okkara li\u0301vsgo\u0301\u00f0sku og virkni restina av li\u0301vinum\u201d \u2013 Philippe Grandjean, professari a\u0301 Institut for Sundhedstjenesteforskning a\u0301 Syddansk Universitet."}, {"text_idx": "#000029", "text": "Nu\u0301 pry\u0301\u00f0a hagaso\u0301ljurnar gr\u00f8nu oyggjarnar so vakurt. Men hagaso\u0301ljur eru ikki bara vakrar. T\u00e6r kunnu eisini etast."}, {"text_idx": "#000030", "text": "Til ber eitt nu\u0301 at koyra t\u00e6r i\u0301 salatir, antin sja\u0301lvi blo\u0301muh\u00f8vdini ella bl\u00f8\u00f0ini, ella tu\u0301 kanst gera vistfr\u00f8\u00f0ilig hagaso\u0301ljukips."}, {"text_idx": "#000031", "text": "Her er uppskriftin til hagaso\u0301ljuskips:"}, {"text_idx": "#000032", "text": "4 dl av Gr\u00f8n Balance hveitimj\u00f8li"}, {"text_idx": "#000033", "text": "2 su\u0301psk av Gr\u00f8n Balance olivinolju ella eini vistfr\u00f8\u00f0iligari olju uttan smakk"}, {"text_idx": "#000034", "text": "0,5 tsk av Gr\u00f8n Balance hunangi"}, {"text_idx": "#000035", "text": "0,5 tsk av Gr\u00f8n Balance oregano"}, {"text_idx": "#000036", "text": "Bro\u0301t blo\u0301muh\u00f8vdini av legginum og vaska tey v\u00e6l. Pi\u0301ska egg, hveitimj\u00f8l, hunang og oregano v\u00e6l saman. Hita oljuna og stoyt hana i\u0301 eggjablandi\u00f0. Stoyt si\u0301\u00f0an vatni i\u0301 eitt sindur a\u0301 gangin og pi\u0301ska v\u00e6l."}, {"text_idx": "#000037", "text": "Dyppa blo\u0301muh\u00f8vdini i\u0301 deiggi\u00f0 og steik a\u0301 l\u00e6tt smurdari pannu til tey gerast gyllin. Stoyt havsalt a\u0301 og so er kla\u0301rt at eta. Til ber eisini at koyra meiri av hunangi i\u0301 heldur enn oregano fyri eina s\u00f8tari u\u0301tga\u0301vu. Ta\u00f0 er eisini gj\u00f8rligt at ny\u0301ta timian, rosmarin ella a\u00f0ra kryddurt. Ta\u00f0 er bara at royna ta\u00f0, t\u00e6r da\u0301mar."}, {"text_idx": "#000038", "text": "Hevur tu\u0301 roynt at matgj\u00f8rt vi\u00f0 hagaso\u0301ljum? Send okkum hugskot og mynd a\u0301 okkara Facebook si\u0301\u00f0u /gronbalance.fo"}, {"text_idx": "#000039", "text": "Vinn eitt ga\u0301vukort a\u0301 1500 kr"}, {"text_idx": "#000040", "text": "Nu\u0301 hevur tu\u0301 m\u00f8guleika at vinna eitt ga\u0301vukort a\u0301 1500 kr fra\u0301 Gr\u00f8n Balance. Ta\u00f0 einasta, tu\u0301 skalt gera, er, at taka eina mynd og fra\u0301merkja gronbalance.fo a\u0301 antin Instagram ella Facebook, og tu\u0301 ert vi\u00f0 i\u0301 lutakastinum um eitt ga\u0301vukort a\u0301 1500 kr. Ga\u0301vukorti\u00f0 kann ny\u0301tast i\u0301 \u00f8llum Bo\u0301nus handlunum."}, {"text_idx": "#000041", "text": "Vit gle\u00f0a okkum at si\u0301ggja allar myndirnar."}, {"text_idx": "#000042", "text": "Vit skola heilar sko\u0301gir ni\u00f0ur hv\u00f8nn dag"}, {"text_idx": "#000043", "text": "Naka\u00f0, vit sum menniskju ikki sleppa uttanum, er at fara a\u0301 ves. Vit i\u0301 vesturheiminum ny\u0301ta pappi\u0301r at skeina okkum vi\u00f0, og ta\u00f0 eru ovursto\u0301rar n\u00f8gdir, vit skola ni\u00f0ur."}, {"text_idx": "#000044", "text": "I\u0301 Evropa ver\u00f0a heili 60 millio\u0301nir vesirullur skola\u00f0ar ni\u00f0ur um dagin! Vit ny\u0301ta u\u0301tvi\u00f0 52 vesirullur hv\u00f8r um a\u0301ri\u00f0. WWF metir, at eini 27.000 tr\u00f8 ver\u00f0a feld um dagin til framlei\u00f0slu av vesipappi\u0301ri. Ho\u0301ast ta\u00f0 er gj\u00f8rligt at keypa vesipappi\u0301r u\u0301r endurny\u0301ttum pappi\u0301ri, so eru bert 1 u\u0301t av 5 vesirullum, vit ny\u0301ta, u\u0301r endurny\u0301tslupappi\u0301ri."}, {"text_idx": "#000045", "text": "Ta\u00f0 er l\u00e6tt at kanna um vesipappi\u0301ri\u00f0 er bur\u00f0ardygt ella ei. Er umhv\u00f8rvismerki\u00f0, Svanamerki\u00f0, a\u0301 pakkanum vi\u00f0 vesipappi\u0301ri, so tryggjar tu\u0301 t\u00e6r, at pappi\u0301ri\u00f0 kemur fra\u0301 bur\u00f0ardyggari sko\u0301garr\u00f8kt ella u\u0301r endurny\u0301tslupappi\u0301ri. Eitt nu\u0301 er vesipappi\u0301ri\u00f0 hja\u0301 Gr\u00f8n Balance gj\u00f8rt u\u0301r endurny\u0301tlsupappi\u0301ri og somulei\u00f0is framleitt uttan bleikievni."}, {"text_idx": "#000046", "text": "Minst til, i\u0301sta\u00f0in fyri at koyra to\u0301mu rulluna i\u0301 skrell, kanst tu\u0301 koyra hana i\u0301 gr\u00f8nu skrellispannurnar. Eisini ber til at gera ymiskt kreativt vi\u00f0 to\u0301mu rullunum. Fa\u0301 eitt nu\u0301 i\u0301bla\u0301stur a\u0301 Pinterest."}, {"text_idx": "#000047", "text": "Skal vesipappi\u0301ri\u00f0 hanga inn mo\u0301ti vegginum ella u\u0301teftir?\nSi\u0301\u00f0an vesirulluhaldarin bleiv uppfunnin i\u0301 1891, hava vit du\u0301gliga kjakast um hv\u00f8nn veg vesirullan skal hanga. Nu\u0301 tykist svari\u00f0 at vera funni\u00f0. Tekningin fra\u0301 patentumso\u0301knini hja\u0301 uppfinnaranum, Seth Wheeler, vi\u0301sir nevnliga eina vesirullu, sum hongur a\u0301 vesirulluhaldaranum vi\u00f0 pappi\u0301rinum hangandi u\u0301teftir!"}, {"text_idx": "#000048", "text": "So nu\u0301 kann fri\u00f0ur aftur valda heima vi\u00f0 hu\u0301s!"}, {"text_idx": "#000049", "text": "Gr\u00f8n Balance finnur tu\u0301 her"}, {"text_idx": "#000050", "text": "Vit arbei\u00f0a alti\u0301\u00f0 vi\u00f0 at gera okkara v\u00f8rur enn betri, ti\u0301 vilja vit gjarna hoyra fra\u0301 t\u00e6r. Hevur tu\u0301 go\u0301\u00f0ar ella minni go\u0301\u00f0ar royndir?"}, {"text_idx": "#000051", "text": "Vit ny\u0301ta cookies a\u0301 okkara si\u0301\u00f0u.\nTu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum"}, {"text_idx": "#000052", "text": "Vit ny\u0301ta cookies a\u0301 okkara si\u0301\u00f0u."}, {"text_idx": "#000053", "text": "Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum"}, {"text_idx": "#000054", "text": "Vit ny\u0301ta cookies a\u0301 heimasi\u0301\u00f0uni til tess at minnast ti\u0301nar stillingar og veita t\u00e6r eina betri heimasi\u0301\u00f0u. Cookies eru li\u0301tlir tekstfi\u0301lar, i\u00f0 ver\u00f0a goymdir a\u0301 ti\u0301nari teldu, sum hava til endama\u0301ls at minnast teg aftur. Cookies eru ikki ska\u00f0iligar, men kunnu innihalda upply\u0301singar um teg."}, {"text_idx": "#000055", "text": "Tu\u0301 kanst velja at fra\u0301siga t\u00e6r cookies, men hetta kann hava vi\u00f0 s\u00e6r, at heimasi\u0301\u00f0an ikki virkar, sum \u00e6tla\u00f0."}, {"text_idx": "#000056", "text": "Ney\u00f0ugar cookies skulu ja\u0301ttast, til tess at heimasi\u0301\u00f0an skal virka sum \u00e6tla\u00f0."}, {"text_idx": "#000057", "text": "Sl\u00f8kkir tu\u0301 fyri hesum cookies, kunnu vit ikki goyma upply\u0301singar um ti\u0301na vitjan. Hetta kann hetta a\u0301virka hentleikarnar a\u0301 heimasi\u0301\u00f0uni."}, {"text_idx": "#000058", "text": "Heimasi\u0301\u00f0an ny\u0301tir Google Analytics til tess at samla hagt\u00f8l yvir vitjandi a\u0301 heimasi\u0301\u00f0uni. Talan er einans um tekniskar da\u0301tur, sum ikki ey\u00f0merkja teg sum perso\u0301n."}, {"text_idx": "#000059", "text": "Hesar cookies hja\u0301lpa okkum at betra si\u0301\u00f0una vi\u00f0 ti\u0301\u00f0ini."}, {"text_idx": "#000060", "text": "Vinaliga ja\u0301tta ney\u00f0ugar cookies fyrst, a\u0301\u00f0renn tu\u0301 kanst goyma ti\u0301nar stillingar!"}, {"text_idx": "#000061", "text": "Les meir um okkara cookie politikk her"}]